CELEX: 32012D0033(01)
Language: lv
Date: 2012-12-19 00:00:00
Title: 2013/32/ES: Eiropas Centrālās bankas Lēmums ( 2012. gada 19. decembris ), ar ko groza Lēmumu ECB/2010/24 par to, kā pagaidām sadala Eiropas Centrālās bankas ienākumus no apgrozībā esošajām euro banknotēm un vērtspapīru tirgu programmas ietvaros nopirktajiem vērtspapīriem (ECB/2012/33)

17.1.2013   
            
            
               LV
            
            
               Eiropas Savienības Oficiālais Vēstnesis
            
            
               L 13/12
            
         EIROPAS CENTRĀLĀS BANKAS LĒMUMS
   (2012. gada 19. decembris),
   ar ko groza Lēmumu ECB/2010/24 par to, kā pagaidām sadala Eiropas Centrālās bankas ienākumus no apgrozībā esošajām euro banknotēm un vērtspapīru tirgu programmas ietvaros nopirktajiem vērtspapīriem
   (ECB/2012/33)
   (2013/32/ES)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus un jo īpaši to 33. pantu,
   tā kā:
   
               (1)
            
            
               2010. gada 25. novembra Lēmums ECB/2010/24 par to, kā pagaidām sadala Eiropas Centrālās bankas ienākumus no apgrozībā esošajām euro banknotēm un vērtspapīru tirgu programmas ietvaros nopirktajiem vērtspapīriem (1) nosaka, kā Eiropas Centrālā banka (ECB) nacionālajām centrālajām bankām (NCB) sadala: a) finanšu gadā uzkrātos ECB ienākumus no euro banknotēm apgrozībā; un b) finanšu gadā gūtos ECB ienākumus no vērtspapīriem, kas nopirkti vērtspapīru tirgus programmas (VTP) ietvaros.
            
         
               (2)
            
            
               Tiek uzskatīts par vajadzīgu saskaņot ECB ienākumu no euro banknotēm apgrozībā pagaidu sadales datumu un ECB ienākumu no VTP vērtspapīriem sadales datumu. Ja ECB Padome nav lēmusi citādi, ECB šo divu veidu ienākumus sadala nākamā gada janvāra pēdējā darbadienā. Tas ECB dod pietiekami daudz laika, lai noteiktu no VTP vērtspapīriem gūto ienākumu summu.
            
         
               (3)
            
            
               Tādēļ attiecīgi jāgroza Lēmums ECB/2010/24,
            
         IR PIEŅĒMUSI ŠO LĒMUMU.
   1. pants
   Grozījums
   Lēmuma 2. panta 2–4. punktu aizstāj ar šādu:
   
      “2.   Ja ECB Padome nav lēmusi citādi, ECB savus ienākumus, kas finanšu gadā uzkrāti no euro banknotēm apgrozībā un gūti no VTP vērtspapīriem, NCB sadala nākamā gada janvāra pēdējā darbadienā.
      3.   ECB ienākumu no banknotēm summu, balstoties uz ECBS Statūtiem, var samazināt ar ECB Padomes lēmumu, ņemot vērā ECB izdevumus saistībā ar euro banknošu emisiju un apstrādi.”
   
   2. pants
   Stāšanās spēkā
   Šis lēmums stājas spēkā 2012. gada 31. decembrī.
   
      Frankfurtē pie Mainas, 2012. gada 19. decembrī
      
         
            ECB prezidents
         
         Mario DRAGHI
      
   
   
      (1)  OV L 6, 11.1.2011., 35. lpp.